สวัสดีค่ะ หนูมีปัญหาที่พูดไม่ถูกว่ามันเกี่ยวกับโรคหรือตัวหนูเอง หนูมีหลายอารมณ์แปรปรวนค่ะหนูชอบอยู่คนเดียวเวลาอยู่คนเดียวหนูรู้สึกอยากร้องไห้มากๆหนูต้องหาอะไรมาทำให้หนูร้องไห้เช่น ดูรูปปู่ที่เสียเเล้วหรืออะไรที่ทำให้หนูรู้สึกตื้นตันใจจนร้องไห้ออกมามากๆซึ่งหนูชอบความรู้สึกนี้มากๆค่ะมันเศร้ามากยิ่งบรรญากาศมืดๆหนูอยู่คนเดียวเงียบๆมันรู้สึกเหงาๆค่ะหนูไม่ออกจากบ้านหรือไปไหนเลยหรือเวลาหนูออกไปหนูก็ไปบ้านป้าได้อยู่กับพี่กับป้าหนูมีอาการอยู่ๆก็ขำโดยไม่มีสาเหตุขำจนหยุดไม่ได้เเต่ความรู้สึกนี้หนูไม่ชอบเลยมันทำให้หนูดูเหมืนคนบ้า สรุปคือหนูเบื่อๆทุกอย่างหมดเลย
สวัสดีค่ะ อาการร้องไห้บ่อย เก็บตัวมากขึ้น อยากอยู่คนเดียว เบื่อง่ายขึ้น อาจจะเป็นอาการเริ่มต้นของภาวะซึมเศร้า ซึ่งถ้าปล่อยไว้นานๆ อาจกลายเป็นโรคซึมเศร้าได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมโดยส่วนใหญ่แล้วภาวะซึมเศร้าหรืออารมณ์แปรวปรวนง่าย เกิดจากสิ่งแวดล้อมและเหตุการณ์ในชีวิตเป็นหลักที่ทำให้เราไม่มีความสุข แนะนำแก้ไขปัญหาชึีวิตให้ดีก่อน พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์หากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัด